નવી દિલ્હી: સ્વાતંત્ર્ય બાદ સૌથી મોટા આર્થિક સુધારા સમાન જીએસટી બિલમાં ખાસ કરીને વિવિધ રાજ્યની સરહદે ચેકપોસ્ટ પર જામતી ટ્રકની લાંબી કતાર નિવારવાની સમસ્યા પર પણ ધ્યાન આપવામાં આવ્યું છે. બોર્ડર ચેકપોસ્ટ પર ચેકિંગના કારણે ટ્રકની કતાર જામે છે, જેના કારણે એક રાજ્યમાંથી બીજા રાજ્યમાં માલસામાન પહોંચાડવા પાછળ ઘણો લાંબો સમય બરબાદ થાય છે. જીએસટીમાં આ સમસ્યા પર ધ્યાન આપવામાં આવશે. જીએસટીનો અમલ શરૂ થશે એટલે બોર્ડર પર ટ્રકની કતાર જામશે નહીં અને રાજ્ય વચ્ચે ચેકપોસ્ટ પણ નાબૂદ થઇ જશે, જેની સીધી અસર અર્થતંત્ર પર પડશે.